32001R1098
L 150/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1098/2001 НА КОМИСИЯТА
от 5 юни 2001 година
за изменение на Регламент (ЕИО) № 3149/92 относно установяване на подробни правила за снабдяването с храна от интервенционни складове в полза на най-нуждаещите се лица в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3730/87 на Съвета от 10 декември 1987 г. относно определяне на общи правила за снабдяването с храна от интервенционни складове на определени организации и за разпределянето ѝ сред най-нуждаещите се лица в Общността (1), последно изменен с Регламент (ЕО) № 2535/95 (2), и по-специално член 6 от него,
като има предвид, че:
(1)
Съгласно член 3 от Регламент (ЕИО) № 3149/92 на Комисията (3), последно изменен с Регламент (ЕО) № 2760/1999 (4), изпълнението на годишния план за разпределение, както е определен в член 2, параграф 1 от въпросния регламент, започва да тече от 1 октомври до 30 септември на следващата година. В светлината на опита и за да вземат предвид конкретните изисквания за разпределяне на бенефициентите по тази мярка, най-нуждаещите се лица в Общността, разпределянето на благотворителните организации следва да може да продължи до 31 октомври от годината на изпълнение. Това ще позволи също така намаляването на междинния етап между изпълнението на два последователни плана.
(2)
Мерките, предвидени в настоящия регламент, са в съответствие със становищата на заинтересованите управителни комитети,
ПРИЕ НАСТОЯЩИЯ РЕГЛАМЕНТ:
Член 1
Член 3, параграф 1 от Регламент (ЕИО) № 3149/92 се заменя със следното:
„1. Изпълнението на плана започва да тече от 1 октомври до 30 септември на следващата година. Въпреки това, разпределянето на благотворителните организации може да продължи до 31 октомври от годината на изпълнение на плана.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юни 2001 година.